Petrograd (nofel Gymraeg)

Nofel hanesyddol gan Wiliam Owen Roberts yw Petrograd. Mae'r nofel wedi'i lleoli yn rhannol yn ninas St Petersburg, (a elwir yn Petrograd ar y pryd) ar ganol y 1910au. Fe'i cyhoeddwyd yn wreiddiol yn Rhagfyr 2008 gan Gyhoeddiadau Barddas. Yn 2013 roedd y gyfrol mewn print.Gwefan Gwales; adalwyd 16 Hydref 2013

Disgrifiad
Y gyntaf mewn trioleg o nofelau gan Wiliam Owen Roberts. Nofel wedi ei lleoli yn Rwsia ac Ewrop yw Petrograd. Mae'r stori yn dechrau yn ystod haf 1916, ac yn ymwneud â hanes dau deulu sydd yn gorfod wynebu'r newidiadau personol a gwleidyddol sydd yn gwyrdroi eu bywydau yn sgil y Chwyldro yn 1917.

 Cymeriadau 

 Fyodor Mikhailovich Alexandrov - Dyn busnes a pherchennog ffatri arfau yn Petrograd oedd yn gwneud busnes da cyn y Chwyldro gan fod galw am nwyddau’r ffatri o ganlyniad i’r Rhyfel. Gŵr Inessa a thad Alyosha a Georgik.
 Inessa - Gwraig Fyodor a Mam Alyosha a Georgik. 
 Alyosha - Mab hynaf Fyodor ac Inessa, a brawd Georgik. Yn ei arddegau ac yn cael addysg breifat o’i gartref gan Mademoiselle Babin a Herr Professor K.K.
 Larissa ac Margarita - Cefndryd Alyosha sy’n blant i Ella a Kozma, brawd Fyodor.
 Anna a Vasillii - Rhieni Inessa a rhieni-yng-nghyfraith Fyodor.
 Kozma - Brawd Fyodor sy’n Gadfridog ym Myddin Rwsia, gŵr Ella. 
 Ella - Gwraig Kozma a Mam Larissa a Margarita.
 Mademoiselle Babin - Ffrances sy’n diwtor preifat i Alyosha, Larissa a Margarita.
 Herr Professor K.K. - Almaenwr sy’n diwtor preifat i Alyosha, Larissa a Margarita. Bu’n rhaid iddo ffoi o Petrograd, ychydig cyn y Chwyldro, oherwydd yr ymdeimlad wrth-Almaenaidd oedd ar gynnydd oherwydd y Rhyfel, ond nid cyn iddo ddatblygu perthynas gydag athrawes biano Alyosha.
 Dunia - Mam-faeth Georgik.
 Andrei Petrovich Vengerov - Prif Reolwr-gyfarwyddwr Banc Masnachol Azor-Don. Banciwr Fyodor a’i gwmni.
 Oxana - Cogyddes a Prif Forwyn Fyodor ac Inessa.
 Ivan Kirilich - Chauffeur Fyodor ac Inessa, ymunodd â’r Bolsieficiaid a maes o law ail-gyfarfu Alyosha ag ef yn swyddfa’r Comisâr yn Kiev.
 Oleg - Morwr sy’n frawd i Oxana.
 Aisha - Merch amddifad a fagwyd gan leianod, daeth yn forwyn i Fyodor ac Inessa ac roedd yn gariad i Alyosha am gyfnod cyn gadael ei gwaith gyda’r teulu a dilyn perthynas gyda Oleg.
 Artyom - Brawd Inessa a weithiai fel cynrychiolydd yng Ngorllewin Ewrop i gwmni arfau ei frawd-yng-nghyfraith Fyodor. Yn ystod y rhyfel daeth yn fasnachwr arfau effeithiol ond anghyfreithlon. Yn byw ym Mharis ond yn ymweld â Petrograd yn rheolaidd.  
 Lika - Morwyn i Fyodor ac Inessa.
 Stanislav Markovich Feldman - Dramodydd o Folsiefic dreuliodd wyth mlynedd yn alltud o Rwsia, ym Mharis yn bennaf, cyn dychwelyd ar ôl y Chwyldro i Rwsia ac i Kiev yn benodol. Dadrithiodd maes o law gyda bywyd dan y Bolsieficiaid. Cariad Tamara ac Rozaliya a thad Irina.
 Kataya Schmit - Cyn-gariad Stanislav, a Mam eu plentyn Irina.
 Maxim Bogdanov - gŵr Katava.
 Rozaliya Sergeyev - Un o gariadon Stanislav.
 Yakov Peshkov - Swyddog Milwrol ac un o gariadon Mademoiselle Babin.
 Leo - Tramp dreuliodd gyfnod yn byw gyda Alyosha yn y dacha pan ddarganfu Alyosha ei hun yn amddifad wedi ymadawiad Mademoiselle Babin a Yakov. Er yn feddwyn roedd yn ddyn crefyddol a defosiynol a ddywedodd wrth Alyosha untro: “Peth anffodus ydi fod natur dyn yn yr oes sydd ohoni yn mynnu eglurhad labordy am y byd a’r bydysawd, yn lle derbyn bodolaeth dirgelion a dirgelwch.”
 Mishka, Masha a Boris - Plant amddifad ddaeth yn ffrindiau i Alyosha pan oedd ar ffo.
 Tamara a Yury - Myfyrwyr o Academi Berfformio Petrograd. Roedd Tamara yn wreiddiol o Kiev a dyna le wnaethant fynd ar ôl y Chwyldro lle wnaethant gyfarfod Stanislav. Yna bu i'r tri ffoi ymhellach i Sevastopol.

Gwobrau
Llyfr y Flwyddyn yn 2009

Gweler hefyd
Paris - Ail nofel y trioleg a gyhoeddwyd yn 2013

Dolen allanol
Gwales
Adolygiad BBC Cymru
O Betrograd i Baris Rhaglen Pethe, gwefan S4C

Cyfeiriadau

Categori:Llyfrau Cymreig 2008
Categori:Nofelau 2008
Categori:Nofelau hanesyddol Cymraeg